**INDOKOLÁS**

**Csanádpalota Város Önkormányzat Képviselő-testületének a Képviselő-testület Szervezeti és Működési Szabályzatról szóló 22/2019. (XI. 14.) önkormányzati rendelet módosításáról szóló ……../2020. (…………….) önkormányzati rendelethez**

**Általános indokolás**

Az önkormányzatok Szervezeti és Működési Szabályzatával szemben támasztott alapkövetelmény, hogy a magasabb szintű jogszabályoknak való formai megfelelés biztosítása mellett biztosítsa az önkormányzat hatékony működését. Éppen ezért – amennyiben magasabb szintű jogszabály módosul, annak rendelkezéseit át kell vezetni az önkormányzat Szervezeti és működési Szabályzatán.

A 15/2019. (XII. 7.) PM rendelet 2020. január 1. napjával hatályon kívül helyezte a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendeletet. Ezen jogszabálymódosítás szükségessé teszi a Szervezeti és Működési Szabályzatnak – *az Önkormányzat kötelező és önként vállalt feladatait kormányzati funkciók szerint meghatározó* - 4. melléklete teljes körű felülvizsgálatát és módosítását.

Az SZMSZ módosítás másik oka, az, hogy a Csongrád megyei Kormányhivatal 2019. évi ellenőrzési munkatervének megfelelően valamennyi önkormányzatnál vizsgálta az önkormányzatok szervezeti és működési rendjét szabályozó önkormányzati rendeleteket. Az ellenőrzés kapcsán a Kormányhivatal – az akkor hatályos 14/2014. (X. 22.) önkormányzati rendelet vonatkozásában – szakmai segítségnyújtás keretében – több javaslatot is tett. Azóta a hivatkozott SZMSZ hatályon kívül helyezésre került, ennek ellenére a javaslatok figyelembevételével áttekintettük a jelenleg hatályos Szervezeti és Működési Szabályzatáról szóló 22/2019. (xi. 14.) önkormányzati rendeletet és a javaslatot teszünk annak módosítására.

1. §-hoz
2. bekezdéséhez

A rendelet-tervezet az önkormányzat által önként vállalt feladatok bővítését tartalmazza. 2020. január 1. napjától létrehozásra került a mezőőri szolgálat, 2020. március 1. napjával a kommunális feladatok ellátására az Önkormányzat Non-profit Kft. létrehozását tervezi. Tartalmazza még a módosítás a nemzetközi kapcsolatok kiépítését, illetve a piac üzemeltetését. Bár ezeket a feladatokat korábban is vállalta az önkormányzat azok az SZMSZ-ben nem kerültek rögzítésre. Ugyancsak tervezés szintjén van a letelepedést elősegítő lakáshoz jutás támogatása, a részletszabályok kidolgozását követően a támogatás külön rendeletben lesz szabályozva. A rendelet kidolgozására a költségvetés elfogadását követően, a pénzügyi lehetőségek függvényében kerülhet sor.

1. bekezdéséhez

Érdemi változtatás nélkül a rendelet szövegezését pontosítja.

1. bekezdéséhez

Részletesen szabályozza az önkormányzat és a településen működő nemzetiségi önkormányzatok együttműködését.

1. §-hoz

Részletezi az alakulás ülés szabályait.

1. §-hoz

Részletesen szabályozza a meghívó tartalmi elemeit.

1. §-hoz

Részletesen szabályozza az előterjesztések előkészítését.

1. §-hoz

Szabályozza a sürgősségi indítvány kérdéskörét.

1. §-hoz

A korábbi szabályozást kiegészítve részletesen rögzíti a tanácskozás rendjét.

1. §-hoz

Pontosítja az ülésvezetőnek a tanácskozás rendjének fenntartása érdekében tehető intézkedéseit.

1. §-hoz

Tekintettel arra, hogy az Mötv. pontosan szabályozza a rendelet megjelölését, az ezen rendelkezést tartalmazó helyi szabályozás hatályon kívül helyezésére vonatkozóan rendelkezik.

1. §-hoz

A rendelet-alkotás kezdeményezésére vonatkozó részletszabályokat tartalmazza.

1. §-hoz

A rendelet bekezdéseinek számát helyesbíti. A kihirdetett SZMSZ-ben a (3) bekezdést az (5) bekezdés követte.

1. §-hoz

A közmeghallgatás és lakossági fórum részletszabályaival egészíti ki a rendeletet.

1. §-hoz

A kihirdetett rendelet hatályba léptető rendelkezéseit igazítja a jogszabályszerkesztésről szóló 61/2009. (XII. 14.) IM rendeletnek megfelelően.

1. §-hoz

A hatályban lévő SZMSZ-nek a társulásokban történő részvételt szabályozó 3. mellékletének módosítását rendeli el, tekintettel arra, hogy a Csanád Mikro-térségi Területfejlesztési Önkormányzati Társulás 2019. december 31. napjával jogutód nélkül megszűnt. A Társulás törlésre került.

AZ SZMSZ 4. mellékletének módosítását rendeli el általános indokolásnál kifejtett jogszabályváltozás következtében.

1. §-hoz

Hatályba léptető rendelkezést tartalmaz.

Csanádpalota, 2020. január 8.